CHG ร่วงกว่า 11% “นิวโลว์” รอบ 2 เดือน หลังกำไรไตรมาส 3/61 หดตัวเหลือ 151 ลบ.
CHG ร่วงกว่า 11% "นิวโลว์" รอบ 2 เดือน หลังกำไรไตรมาส 3/61 หดตัวเหลือ 151 ลบ. ล่าสุด ณ เวลา 10.10 น. อยู่ที่ระดับ 2.16 บาท ลบ 0.28 บาท หรือ 11.48% สูงสุดที่ระดับ 2.22 บาท ต่ำสุดที่ระดับ 2.12 บาท มูลค่าการซื้อขาย 197.30 ล้านบาท
9 พ.ย. 2561

ผู้สื่อข่าวรายงานว่า ราคาหุ้น บริษัท โรงพยาบาลจุฬารัตน์ จำกัด (มหาชน) หรือ CHG ณ เวลา 10.10 น. อยู่ที่ระดับ 2.16 บาท ลบ 0.28 บาท หรือ 11.48% สูงสุดที่ระดับ 2.22 บาท ต่ำสุดที่ระดับ 2.12 บาท มูลค่าการซื้อขาย 197.30 ล้านบาท

โดยราคาหุ้น CHG ปรับตัวลดลงอย่างหนักวันนี้ทำจุดต่ำสุดในรอบ 2 เดือน นับตั้งแต่ราคาหุ้นปิดที่ระดับ 2.10 บาท เมื่อวันที่ 18 ก.ค.61 หลังมีบริษัทรายงานผลการดำเนินงานประจำไตรมาส 3/2561 ปรับตัวลดลง 10.33% มาที่ 150.81 ลบ. จากปีก่อนมีกำไร 168.18 ล้านบาท